**Tájékozató a meghosszabbított sportfejlesztési programokkal kapcsolatos előrehaladási jelentések benyújtásáról**

A látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI. 30.) Korm. rendelet (a továbbiakban: Rendelet) 11.§ (2) bekezdése alapján a támogatott szervezet a támogatás felhasználásáról negyedévente (a negyedévet követő 8 napon belül) előrehaladási jelentést nyújt be a MAGYAR KOSÁRLABDÁZÓK ORSZÁGOS SZÖVETSÉGE részére.

Nem kell előrehaladási jelentést benyújtani mindaddig, amíg a jóváhagyott sportfejlesztési programmal kapcsolatban támogatási igazolás kiállítására nem került sor.   
  
E kötelezettség tekintetében a jogszabály nem tesz különbséget az eredeti támogatási időszakban lezárásra kerülő és a meghosszabbított sportfejlesztési programok között. Mindezek alapján a meghosszabbított sportfejlesztési programok esetében, amennyiben a sportfejlesztési program vonatkozásában – akár az eredeti, akár a meghosszabbított támogatási időszakban – támogatási igazolás került kiállításra, a támogatott szervezetnek előrehaladási jelentést kell benyújtania az MKOSZ Elektronikus Kérelmi Rendszerében.

Abban az esetben, ha az adott negyedévben nem történik a sportfejlesztési program szerinti támogatás felhasználás, kérjük, hogy nemleges (nullás) adattartalommal tegyenek eleget a Rendeletben meghatározott kötelezettségüknek.

Kérdéseik esetén az alábbi elektronikus levelezési címen állunk rendelkezésükre: taoinfo@hunbasket.hu

Kérjük tájékoztatásunk szíves tudomásulvételét.

Budapest, 2014. október 8.

Magyar Kosárlabdázók Országos Szövetsége